**BUL 211 Bulgarca Metin Çalışması**

**2. Правилата, по които се създава текст. Функции на текста.**

Правилата, по които се създава текст, годен да изпълни предназначението си в общуването, са свързани с елементите, които изграждат един комуникативен акт:

**предмет и тема**

**говорещ --------------------------------------- слушащ**

**цел**

Правилата на текста изискват изборът и съчетанието на езиковите средства да съответстват на комуникативния акт, в който се поражда текстът. Според тези правила в текста трябва да са налице езикови средства, които да означат:

- предмета и темата на общуването;

- информацията за предмета по темата;

- целите на общуването;

- участниците в общуването.

*Нека да проследим текстообразуващите средства в следния енциклопедичен текст*:

***Декоративните рози – около 10 000 сорта, са получени чрез продължителен отбор и селекция. Разнообразни са по външен вид на растението (ниски, високи, пълзящи), по аромат и особено по цвят. Биват веднъж цъфтящи и продължително цъфтящи.***

В текста са използвани различни съществителни имена, но именно думата *роза* в случая може да се определи като текстообразуващо езиково средство, защото тя назовава основния предмет на този текст и насочва към темата му. В този текст не се откриват езикови средства, чрез които говорещият и слушащият да са означени, и тази липса е показател за функциите на този текст – да предаде обективна информация за декоративните рози.

В зависимост от конкретния комуникативен акт функциите на текста могат да бъдат най-различни:

- да информира слушащия;

- да поучи слушащия;

- да подтикне слушащия към действие;

- да получи от слушащия отговор на поставен въпрос;

- да изрази своята оценка и отношението си към нещо и т. н.

Именно в текста езикът изпълнява своята основна функция да бъде средство за общуване. Във всеки комуникативен акт създаваме и възприемаме текстове с определено предназначение. В този смисъл свързването на езиковите единици според познатите ни правила не е достатъчно условие едно езиково образувание да бъде наречено «текст».

***София е столица на Република България, която се намира на Балканския полуостров. Наред с Балканския полуостров в Европа са разположени още Скандинавският, Апенинският, Пиренейският полуостров. Послустровите са части от сушата, оградени от три страни с вода. Водата заема по-голяма част от повърхността на Земята в сравнение със сушата.***

Написаното трудно бихме определили като текст в истинския смисъл на думата, макар че в него са спазени правилата за граматическо свързване на думите в изреченията. То е псевдотекст, защото, въпреки че всички изречения в него изразяват верни твърдения, чрез него не изпълняват обичайните функции, които текстът има в акта на общуването. Кой, освен ако не се шегува, в акта на общуване би тръгнал от съобщението, че София е столица на България, би преминал през информацията за полуостровите в Европа, за да стигне до съотношението между сушата и водата на Земята?

**Предмет на общуване** в текста е онова, за което се говори в един комуникативен акт. Означаването на предмет в изречението се осъществява преди всичко чрез съществително име. Естествено е в текст, който надхвърля рамките на едно изречение, да се срещнат много съществителни имена, означаващи различни предмети. Предметът на общуването обаче в текста ще бъде означен многократно.

Текстът е свързана последователност от самостойни изречения с една обща тема.

Основни признаци на текста:

- свързаност (кохезия);

***Цял ден вали сняг. Той затрупа всичко наоколо.***

***Цял ден вали сняг. Снежинските танцуват във въздуха.***

***Цял ден вали сняг. Бяла пелена е покрила всичко.***

***Цял ден вали сняг. Покрил е всичко наоколо.***

- граматична правилност.

***Цял ден вали сняг. Той затрупа всичко наоколо. Бялата премяна на земята е много красива.***